google/wiki40b huggingface dataset:
Det Philharmoniske Selskab

Det Philharmoniske Selskab var et orkester stiftet i det daværende Christiania i 1846, etter en idé av den svenske cellisten Georg Andreas Gehrmann. Orkesteret hadde sin første konsert i 1847 og eksisterte frem til det ble erstattet av Christiania Musikforening i 1871 som igjen er en forløper til den nåværende Oslo-filharmonien.
Gehrmann var selv den første dirigent i foreningen. I 1847 overtok den tyskfødte Friedrich August Reissiger, men sluttet allerede året etter. Den neste dirigent Carl Arnold, også han tysk, ble i foreningen helt frem til 1863. Senere dirigenter var Otto Winter-Hjelm og Edvard Grieg; sistnevnte ledet orkesteret da han flyttet til Christiania i 1866.
Brannmur (datateknikk)

I datateknikk er brannmur (av engelsk firewall) 
maskinvare og/eller programvare som beskytter datanett mot uønsket kommunikasjon. 
Eksempel på slik uønsket kommunikasjon kan være hackere som trenger inn i datanett koblet til internett.

Funksjon

Brannmurens oppgave er å kontrollere trafikk mellom datanettverk med ulike tillitsforhold. Typiske eksempel er Internett som er ei sone uten tillit, og et internt nettverk som er (og skal være) en sone med høy tillit. Målet er å tilby kontrollerte grensesnitt mellom soner med ulike tillitsforhold ved å påtvinge en sikkerhetspolitikk og tilkoblingsmodell. En sone med et mellomliggende tillitsnivå, plassert mellom Internett og det pålitelige interne nettverket blir ofte kalt et perimeternettverk eller DMZ (demilitarisert sone).
Riktig konfigurasjon av brannmurer krever gode evner hos systemadministratoren. Det krever betydelig forståelse for nettverksprotokoller og datasikkerhet. Små feilgrep kan gjøre en brannmur verdiløs som sikkerhetsverktøy. Standard sikkerhetsrutiner foreskriver et "default-deny" (avslå dersom ikke annet er spesifisert) regelsett for brannmuren.

Historie

Brannmurteknologien oppsto på slutten av 1980-tallet, da Internett var en forholdsvis ny teknologi med tanke på global bruk.  Den opprinnelige ideen oppsto som en reaksjon på flere sikkerhetsproblemer på internett på slutten av 1980-tallet. I 1988 sendte en ansatt ved NASAs Ames Research Center i California et memo på e-post til sine kollegaer, der han blant annet skrev:
 We are currently under attack from an Internet VIRUS! It has hit Berkeley, UC San Diego, Lawrence Livermore, Stanford, and NASA Ames.
Dataormen Morris spredde seg selv gjennom flere sårbarheter i maskinene på den tiden. Selv om den ikke var laget for å være skadelig, var Morris-ormen det første storskalaangrepet mot Internettsikkerheten; de som var på nett forventet ikke et angrep, og var ikke forberedt på å forsvare seg.
Møllergata skoles musikkorps

Møllergata skoles musikkorps er Norges eldste skolekorps. Korpset ble opprettet av William Farre i 1901.
Grunnkretser i Sula kommune

Grunnkretser i Sula kommune er delområder og grunnkretser som seksjonerer Sula kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Julius Begtrup

Liv

Han var sønn av krigsråd Jens Worm Begstrup og Ane Elisabet von Schwartz. I 1819 ble han cand. theol. ved Københavns Universitet. I 1825 ble han ansatt som lærer ved Trondhjems borgerlige realskole. I 1840 tok han teologisk eksamen ved Universitetet i Christiania og ble i 1845 utnevnt til sogneprest på Røros.
Begstrup utga flere prekener og teologiske skrifter, blant annet en oversettelse av den augsburgske konfesjon.
Hongyuan

Fylket Hongyuan (kinesisk: 红原县 ; pinyin : Hóngyuán Xiàn) er en administrativ enhet i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Det hadde i 1999 et innbyggertall på 34751.
14. århundre f.Kr.

Født

Myten om argonautene oppstår i Hellas.
Grunnkretser i Nes kommune i Buskerud

Grunnkretser i Nes kommune i Buskerud er delområder og grunnkretser som seksjonerer Nes kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Krigsforbrytelse

Krigsforbrytelser i norske lover

Paragraf 102 omhandler forbrytelser mot menneskeheten: Den som i et utbredt eller systematisk angrep rettet mot sivile begår overgrep, kan straffes med fengsel i inntil 30 år.
Paragraf 103 omhandler krigsforbrytelser mot en person. Den som i forbindelse med en væpnet konflikt begår overgrep mot en person, kan dømmes til 15 års fengsel eller inntil 30 år dersom forbrytelsen er grov.
Riksdagsvalget i Tyskland 1878

Valget i Tyskland 1878 var det fjerde føderale valg i Tyskland etter den tyske riksgrunnleggelse.
Stor ospebukk

Utseende

En ganske stor (20-30 mm), middels slank, gulbrun trebukk, kroppen overstrødd med små, opphøyde, svarte flekker. Størrelsen og fargen gjør det lett å kjenne denne arten. Saperda similis er lignende men mindre og spinklere. Kroppen er sylindrisk og tett kledt med korte, nedliggende, gulbrune hår. Antennene er kraftige og gjerne litt kortere enn kroppen, hvert enkelt ledd gulbrunt med svart spiss. Pronotum er rektangulært sett ovenfra, med rette sidekanter, noe bredere enn langt. Dekkvingene er betydelig bredere enn pronotum, med markerte, rettvinklede skuldre, svakt tilsmalnende fra skuldrene bakover. Beina er middels lange, ganske kraftige og gulbrune. Det tredje fotleddet er dypt og bredt tolappet.

Levevis

Larvene utvikler seg i levende, spinkle til middels grove osper (opptil 30 centimeter diameter), den kan også gå på poppel-arter. Hunnene legger eggene i lommer som de gnager ved bakkenivå. Larven gnager seg inn i veden, men holder seg nær roten, man kan ofte se larvegangene om man feller angrepne trær. Larveutviklingen tar 2-4 år. Den nyklekte billen forlater treet gjennom et sirkelrundt klekkehull, men dette vokser igjen etter hvert. Man kan finne de voksne billene fra juli til september. De eter gjerne blader på osp. De er mest aktive om kvelden og natten og kommer til lys.
Billens angrep er i seg selv neppe nok til å drepe trærne, men de kan gi innpass for soppangrep som kan ta livet av dem. Dessuten kan gangene gjøre virket fra de nederste delene av stammen ubrukelig.

Utbredelse

Arten er utbredt over det meste i Europa (men ganske sjelden i sørvest) og videre østover til Korea. I Norge er den forholdsvis vanlig langs kysten til Rogaland, og det er spredte funn nordover til Nordland.
Fellesmarked

Et fellesmarked er en form for internasjonal økonomisk integrasjon. Fellesmarkeder er en mer omfattende form for økonomisk integrasjon enn et frihandelsområde og en tollunion, men mindre omfattende enn en økonomisk union. I tillegg til indre frihandel og felles handelshindringer overfor ikke-medlemmer innebærer et fellesmarked fri flyt av produksjonsfaktorene arbeidskraft og kapital mellom medlemslandene.

Fellesmarked i Europa

Å etablere et velfungerende fellesmarket i Vest-Europa, var et sentralt mål for Det europeiske fellesskap (EF). Sentralt i dette prosjektet har de såkalte fire friheter stått. Varer, personer, tjenester og kapital skal flyte fritt over landegrensene. EF gjorde store fremskritt på dette området på 1980- og 1990-tallet og særlig var Enhetsakten fra 1986 av stor betydning. Likevel er det er vanskelig å fastslå noen eksakt periode der man har hatt et fellesmarked i Europa.

Kilder

Claes, Dag Harald og Tor Egil Førland (2004). Europeisk integrasjon. Oslo: Gyldendal Akademisk.
Dicken, Peter (2003). Global shift. London: SAGE Publications Limited.
A Christmas Carol (1971)

A Christmas Carol er en TV-film fra 1971. Den er regissert av Richard Williams, og han fikk sin første Oscar for den. 
Filmen varer i 26 minutter og var en julespesial som ble vist første gang på den amerikanske tv-kanalen ABC den 21. desember 1971. Den er basert på En julefortelling av Charles Dickens.

Handling

Natten til første juledag blir den rike, men gjerrige Ebenezer Scrooge hjemsøkt av tre spøkelser, som én etter én kommer til syne og forteller ham at de er henholdsvis gjenferdet av fortidens juledager, gjenferdet av nåtidens juledag og gjenferdet av fremtidens juledager. Spøkelsene viser ham hvordan hans ubarmhjertighet rammer menneskene rundt ham, og gjennom dette lærer han seg verdien av nestekjærlighet.

Produksjon

Richard Williams' versjon av historien om Ebenezer Scrooge er tegnet med utgangspunkt i tresnittene som illustrerte historien til Dickens på 1840-tallet, og var også inspirert av tegninger laget på 1930-tallet av John Leech og Milo Winter. Det har blitt bemerket at dette har gitt animasjonsfilmen en særegen stil som kler fortellingen fra 1800-tallet svært godt.
Det er nesten utelukkende animatører tilknyttet Disney-selskapet som har utført animasjonene til denne versjonen. Etter at filmen hadde hatt premiere begynte en stor debatt om realisme i animasjon. Veldig mange trodde at denne filmen var rotoskopert, altså at animatørene hadde tegnet av stillbildene fra en film der levende skuespillere spilte rollene, men i virkeligheten var dette en tradisjonell animasjonsfilm som ikke tok utgangspunkt i levende bilder.
Sportfreunde Siegen

Sportfreunde Siegen er et tysk fotballag. Herrelaget har ikke siden 20-tallet tilhørt tysk toppfotball, og har i senere tid bare en sesong i 2. Bundesliga, som endte med nedrykk.

Storhetstid

I 1986 forandret imidlertid ting seg for TSV Siegen. De vant cupfinalen mot Bergisch Gladbach 09, og begynte sin storhetstid. I løpet av til sammen ti cupmesterskap, 1986 inkludert, var Siegen i alle finalene, og vant fem av dem, de fire første på rad. I 1987 vant laget The Double. Dette fortsatte også etter at Bundesliga ble dannet. TSV Siegen vant de to første sesongene. Den tredje sesongen tapte de finalen i mesterskapssluttspillet etter ekstraomganger, men de vant cupfinalen. TSV Siegen fortsatte sin framgang, og vant serien igjen i 1993-94-sesongen. Den påfølgende sesongen var den første siden 1984 at TSV Siegen ikke vant noe. De var imidlertid tapende finalist. I 1995-96-sesongen vant TSV Siegen for siste gang.

Sportfreunde

Laget konverterte rett etter seieren til motstanderen, Sportfreunde Siegen. Det viste seg imidlertid ikke å bli en sportslig suksess. Laget ble først i Bundesligas siste delte sesong nummer tre i sin gruppe, og kom dermed ikke til sluttspill. I den nasjonale fellesserien ble det først en femteplass. Deretter hentet laget seg, og tok to tredjeplasser på lag, før de i 2000-01 kom på en åttendeplass, men ikke fikk fornyet lisens av økonomiske årsaker. Siden den tid hentet aldri laget seg igjen, og har beveget seg langt ned i divisjonen.
A Spoonful of Sugar

«A Spoonful of Sugar» er en amerikansk sang fra Walt Disneys film og musikalversjoner av Mary Poppins med melodi og tekst av Robert B. Sherman og Richard M. Sherman, som ble gjort kjent av Julie Andrews.

Innhold

Det er en uptempo-sang som fremføres av Mary Poppins (Julie Andrews), mens hun instruerer de to barna, Jane (Karen Dotrice) og Michael (Matthew Garber) om å vaske rommet deres. Selv om oppgaven er skremmende, så kan det – med en positiv holdning – fremdeles være gøy. Melodien høres gjennom hele filmen som Marys ledemotiv.
I musikalen hjelper Robertson Ay og Mrs. Brill Mrs. Banks med et teselskap som hun planlegger. Mrs. Brill ber Robertson Ay om å foreta rimingen, som barna forsøker å gjøre i stedet (mens Robertson Ay gir dem advarsler). Dette fører til at kjøkkenet faller sammen.
Mrs. Banks blir sjokkert over å se kjøkkenet i en slik forfatning, da hun kom ned med Mary Poppins. Mary ber henne om å gå opp i annen etasje for å kle på seg, mens hun gir Jane og Michael noe medisin, som kommer ut i forskjellige farger og med forskjellig smak. Å vaske kjøkkenet likner på det å vaske barneværelset i filmen.

Sangens historie

Julie Andrews hadde ennå ikke forpliktet seg til å gjøre rollen som Mary Poppins. Hun likte nemlig ikke sangen som var skrevet til henne og mente den ikke hadde nok sting ved seg. Den opprinnelige sangens tittel var «The Eyes of Love».
Walt Disney instruerte derfor Sherman-brødrene om å komme med noe mer fengende. Robert Sherman, som primært var brødreduoens tekstforfatter, kom hjem fra arbeidet en kveld og hadde arbeidet hele dagen med å komme med idéen til en sang.
Mens han spaserte gjennom døren, fortalte hans hustru Joyce ham at barna deres hadde fått poliovaksine den dagen. Robert spurte én av barna om det hadde gjort vondt (Han antok at barna hadde fått sprøyte). Barnet fortalte at medisinen ble plassert på en sukkerbit og at han hadde svelget den.
Da han forstod hva han hadde, ankom Robert arbeidet tidlig neste morgen med tittelen på sangen: «A Spoonful of Sugar Makes the Medicine Go Down».
Robert foreslo teksten for sin bror, Richard, som først var avvisende, men som langsomt gav etter. Etter brorens anmodning satte Richard melodi til teksten og med det var sangen født.

Norsk versjon

Per Lekang skrev den norske teksten. På norsk bærer den tittelen «Strø litt sukker på skjeen». Den ble innspilt av Birgit Strøm på singlen Nor-Disc NOR 119 i 1965.
Sonderakett

En sonderakett er en bærerakett med relevante måleinstrumenter, den såkalte nyttelasten, for kortere flygninger, normalt noen hundre kilometers høyde og hovedsakelig for forskningsformal. Flygningen skjer i store deler av tiden i kastbane, og raketten returnerer til jorden etter noen minutter. Sonderaketter utgjør den eneste muligheten til å gjøre målinger på steder i høyområdet ovenfor ballonghøyde (vanligvis under 40 km) og nedenfor satellitthøyde (over 120 km, normalt mye høyere) og er derfor viktig for forskning på den øvre atmosfæren og den nedre ionosfæren.
Paris erkebispedømme

Paris erkebispedømme er et katolsk erkebispedømme med sete i Paris i Frankrike. Dets suffraganbispedømmer er Créteil bispedømme, Évry-Corbeil-Essonnes bispedømme, Meaux bispedømme, Nanterre bispedømme, Pontoise bispedømme, Saint-Denis bispedømme og Versailles bispedømme.
Det ble opprettet omkring år 250. I middelalderen var Paris bispedømme en del av kirkeprovinsen Sens. 20. oktober 1622 ble Paris opphøyet til metropolitanerkebispedømme. Den første erkebiskopen var Jean-François de Gondi (1622–1654).
Bispedømmets katedral er kirken Notre-Dame de Paris.
Per 2007 hadde bispedømmet 599 sekularprester, 607 ordensprester, 1 115 ordensbrødre og 2 080 ordenssøstre. Det bodde 1 286 820 katolikker i området bispedømmet omfatter, som utgjorde en befolkningsandel på 60 %. Bispedømmet var inndelt i 116 sogn.
Stavros Niarchos

Tidlig liv

Han var født i Athen, sønn av Spyros Niarchos. Hans foreldre emigrerte til USA og fikk amerikansk borgerskap. Foreldrene hadde en forretning i Buffalo, New York før de returnerte til Hellas, tre måneder før Stavros ble født. Stavros studerte jus ved universitetet i Athen, og begynte å arbeide i noen slektningers firma som drev med import.
I forbindelse med disse forretninger ble han involvert i shipping og han overbeviste sine slektninger at det kunne være større profit å hente ved å selv eie skip i stedet for å chartre disse.

Shippingvirksomheten

Han var marineoffiser under andre verdenskrig, og på den tiden ble deler av flåten som han hadde bygget opp sammen med sin onkel tapt som følge av krigshandlinger. Han brukte forsikringspengene til å fornye flåten.
Stavros Niarchos grunnla Niarchos Ltd., et internasjonalt shippingkonsern som på en tid opererte mer enn 80 tankskip på verdensbasis. I 1952, bugde han den første supertanker for olje. Hans rival rival, Aristoteles Onassis gjorde det samme. Under Suezkrisen som startet 1956 ble det stor etterspørsel etter supertankere. Forretningene blomstret og lhan ble snart milliardær.

Eketeskap og familieliv

Stavros Niarchos var gift seks ganger med fem forskjellige koner og fikk fem barn, første ekteskap ble inngått i 1930, og siste i 1971 da han var 62 år gammel.

Senere karriere

Etter oljekrisen i 1973 solgte Nicharos seg ut av noen av sine selskaper og iversterte i handel med diamanter På 1980-tallet styrte han sin internasjonale handel fra Genève. «Den gyldne greker», som hans landsmenn likte å kalle ham, trakk seg tilbake fra sine forretninger på 1990-tallet og oppholdt seg mest i sin residens i St. Moritz, hvor han dyrket sin favititthobby, skisport.
I 1956 fikk Niarchos hånd om en betydningsfull kunstsamling av kunstneren Edward G. Robinson Hans kunstsamling ble etterhvert en av tidenes mest betyningsfulle med malerier av mer enn hundre Impressionister og post-Impressionistiske malerier. I 1989, kjøpte han Picassos sevportret «Yo Picasso» for 79,3 millioner dollar at han tilførte sin samling arbeider av Van Gogh, Goya, El Greco, and Rubens.

Interesse for rasehester og hesteveddeløp

Tidlig på 1970-tallet begynte Stavros Niarchos å investere i fullblodshester ved å kjøpe seg inn i stutterier i Frankrike og England og senere i USA med suksessrike veddeløpshester som deltok i konkurranser i Frankrike og England. Han kjøpte opp stutteriet «Haras de Fresnay-le-Buffard» i Neuvy-au-Houlme i Frankrike og «Oak Tree Farm» i Lexington, Kentucky hvor han i 1984 fikk avlet frem den vellykkede Miesqu.
Niarchos var den ledende hesteeier i Frankrike to ganger, i (1983, 1984) og toppet oppdretterlisten tre ganger, i (1989, 1993, 1994).
Efter hans død i 1996, var det hans datter, Maria Niarchos-Gouazé som overtok ansvaret for forretningene med veddeløpshester. Hun fortsatte å bygge opp farens suksess og i 2004 vant hennes hest «Bago» Frankrikes viktigste veddeløp, Prix de l'Arc de Triomphe.
Stavros Niarchos døde i 1996, i Zürich. Han er gravlagt på familiens gravsted i Lausanne.
Skævinge

Historie

Ved Lille Lindebjerggaard nordøst for Skævinge er det funnet kokegroper og flintbiter fra overgangen mellom eldre og yngre jernalder, og det er også funnet spor etter en boplass fra bronsealderen og førromersk jernalder. Ved Gadegaard nordvest i Skævinge ble det i 1997 gjort rike funn fra yngre steinalder, bl.a. en kjøkkenavfallshaug med rester av muslinger og fisk. Skævinge var et kultsentrum i oldtiden. 
Skævinge Kirke er fra 1100-tallet, og rytterskolen her ble etablert på 1720-tallet. Etter at byen ble stasjonsby i 1897 økte folketallet kraftig.

Skævinge i dag

Skævinge har mange butikker, bl.a. en SuperBrugsen og en Netto. Det er også mange gårdsutsalg her. Den største industribedriften er meieriselskapet og osteprodusengen Lactalis. Andre større virksomheter er Nordsjællands metalstøberi AS, og plaststøperiet Europlast AS. Byens idrettslag heter Idrætsforeningen Skjold Skævinge, og idrettshallen heter Skævinge Hallen. 
I 1999 ble det besluttet å plante Skævinge Skov, en ca 400 hektar stor skog nord for Skævinge. Skogen er ment for rekreasjon, og for å sikre rent drikkevann i området. Skogen ble åpnet for bruk i 2005.
Tapeina

Utseende

Små til middelsstore, blanke, rødbrune til svarte trebukker. Oversiden er kledt med korte, oppstående, mørke hår, også antennene er påfallende hårete. Hannene kjennes lett på at hodet er kraftig, T-formet utvidet til sidene foran antennefestet.

Levevis

Som de fleste andre trebukker borer larvene i ved.

Utbredelse

Artene er utbredt i Mellom- og Sør-Amerika.
Kim Dong-jin

Klubbkarriere

Kim spilte for FC Seoul (tidligere Anyang Cheetahs FC), der han gjorde sin profesjonelle debut i 2000, og deltok i tilsammen 119 K-League-kamper for klubben.
28. juni 2006 meldte han overgang til FK Zenit i St. Petersburg og fulgte dermed treneren Dick Advocaat og lagkameraten Lee Ho. I Zenit økte hans prestasjoner og rykte, noe som gjorde han til den viktigste brikken i lagets forsvar. Han hjalp Zenit til å vinne den russiske toppdivisjonen og UEFA-cupen. Utviklingen hans i klubben og på det sørkoreanske landslaget gav han et rykte som den beste venstrebacken på dagens landslag. 26. januar 2010 avsluttet den russiske klubben kontrakten hans basert på medisinske forhold.
2. februar 2010 flyttet han tilbake til K-League og Ulsan Hyundai FC etter at en ny medisinsk test fant han frisk nok til å spille.
24. January 2011 flyttet han tilbake til K-League og FC Seoul etter at en ny medisinsk test fant han frisk nok til å spille.

Internasjonal karriere

Han var venstreback på det sørkoreanske landslaget som spilte fotballturneringen i Sommer-OL 2004, og bidro til at Sør-Korea endte på andreplass i sin innledningsgruppe etter å ha gitt mål mot  Hellas, samt lagt opp til to skåringer mot Mali. Laget kvalifiserte seg til neste runde, men ble slått ut av Paraguay, som senere endre på andreplass i turneringen.
I 2004 sikret han seg venstreback-posisjonen etter en kamp mot Tyskland, en plass som fram til da hanne tilhørt Lee Young-pyo. Etter at Dick Advocaat ble sørkoreansk landslagstrener i november 2005 måtte både Lee og Kim konkurrere om posisjonen. Det endte med at Advocaat lot spillerne rotere i posisjonen for å kunne beholde begge spillerne, som begge hadde sosiale kvaliteter som var verdifulle for laget. Dette varte fram til VM i fotball 2006.
Under fotballturneringen i Sommer-OL 2008 ble kan kalt inn for å supplere U23-landslaget til Sør-Korea som wild card.  Likevel ble laget slått ut i første runde av Honduras.
Mumbaqat

Tall Munbāqa, eller Ekalte (Mumbaqat), er ruinene etter et byanlegg i det nordlige Syria. Byen blomstret ca år 3000-2000 år f.Kr., i bronsealderen.
Ruinfeltet er på østre bredd av floden Eufrats øvre løp, på et stelt heng over den tidlige elvedalen. På grunn av den moderne Tabqademningen ved Ath-Thawra, 35 kilometer vest for Ar-Raqqa, er deler av bystatens ruiner blitt oversvømmet av Assaddammen.
Utforskningen av Tall Munbāqa har utgangspunkt i at den engelske forskningsreisende Gertrude Bell oppdaget ruinene i 1907. Hun utarbeidet utgravningsplanen, og antok (feilaktig) at hun hadde funnet restene av Bersiba som var kjent fra Ptolemæus' stedsnavnsliste.
Mange års utgravninger har gitt temmelig rike arkeologiske funn.
Leprechaun (film)

Handling

Daniel O'Grady kommer tilbake til USA etter en tur til Irland. Han forteller sin kone at han har fanget en Gnom, og ved det er lovet en bøtte med gull, mot å slippe ham fri. Den onde gnomen klarer imidlertid å unnslippe og dreper kona. Daniel blir i kampens hete rammet av hjerteattakk, men klarer å stenge ham inn i en kasse før han dør.
Etter ti år flytter J.D. Redding (John Sanderford) og hans datter Tory (Jennifer Aniston) inn i det øde huset. Noen av de som arbeider med å pusse opp huset blir imidlertid fristet til å åpne kassen i kjelleren, og dermed er helvete atter løs.
Juho Heiskanen

Tidlig karriere

Juho Henrik Heiskanen ble født den 18. desember 1889 til en bondefamilie i Joensuu (Pielisensuu församling) i storfyrstedømmet Finland. Hans foreldre var Paavo Heiskanen og Katri Väänänen. I 1911 gikk han på universitetet i Joensuu hvor han studerte karelske studier, og mellom 1911 og 1914 studerte han ved det juridiske fakultetet ved Helsingfors universitet.
I 1918 giftet han seg med Kyllikki Heis.
Klaus Heitmann

Liv

Heitmann studerte i Köln og Pisa, og tok en doktorgrad i 1955 ved Universität Freiburg under Hugo Friedrich med en studie om Petrarca. Han habiliterte seg ved Philipps-Universität Marburg med avhandlingen «Der Immoralismus-Prozess gegen die französische Literatur im 19. Jahrhundert». I 1964 ble han professor i romanistikk ved TU Berlin, i 1965 ved Philipps-Universität Marburg og i 1971 ved Universitetet i Heidelberg. Der ble han til han ble emeritus i 1998.
Heitmann var medutgiver av fagtidskriftene Archiv für das Studium der neueren Sprachen og Südost-Forschungen såvel som forskningsserien Studia Romanica.
Ptilogyna

Utseende

Store, mer eller mindre brunlige eller grå stanklebein. Hannen kan ha kamformede antenner. Vingene har gjerne mørke tegninger. Slekten ligner mye på Tipula fra den nordlige halvkulen.

Utbredelse

Slekten er hovedsakelig utbredt i Australia, men det finnes noen arter på Ny-Caledonia, én på Ny-Guinea og én i Sør-Amerika.
Åreforkalkning

Risikofaktorer

Arvelige faktorer, røyking, høyt blodtrykk (hypertoni) og ugunstig kolesterolprofil, spesielt høyt LDL, øker risikoen. Også alder, kjønn (menn rammes oftere), diabetes og overvekt påvirker negativt. Om man slutter å røyke og bedrer kostholdet (og eventuelt medisineres), kan framtidsutsiktene bli lysere. Mat av animalsk opprinnelse inneholder kolesterol, og ofte usunt fett, og å kutte ut dette kan være en del av kostholdsendringer som hjelper. Fysisk inaktivitet, samt stressfylt livsmønster innebærer også en risiko.